Канадскі музей авіяцыі і космасу (Атава)

Канадскі музей авіяцыі і космасу, англ.: Canada Aviation and Space Museum, фр.: Musée de l'aviation et de l'Espace du Canada — музей у г. Атава. Размешчаны на тэрыторыі навучальнага аэрапорта Рокліф на ўсход ад фешэнебельнага раёна Рокліф-парк. Музей быў створаны ў 1964 г. на базе ВПС Канады Рокліф пад назвай «Нацыянальная калекцыя паветраплавання» (National Aeronautical Collection). У яго аснову былі пакладзены 3 зборы, якія існавалі да таго часу: Нацыянальны музей авіяцыі на базе ВПС Аплендс, прысвечаны ранняй гісторыі паветраплавання; калекцыя Канадскага ваеннага музея, дзе былі прадстаўлены ваенныя самалёты, у тым ліку трафейныя; і Музей Каралеўскіх канадскіх ВПС, які ўключаў сучасныя ўзоры. З мая 2010 г. музей атрымаў сваю сучасную назву. Музей часта арганізуе авіяшоу ў супрацоўніцтве з музеем Вінтажныя крылы Канады, размешчаным за ракой, у г. Гаціно. Галерэя выяў Зноскі Літаратура McCaffery, Dan (2000), Canada's Warplanes: Unique Aircraft in Canada's Aviation Museums, J. Lorimer, ISBN 1550286994 Спасылкі Canada Aviation Museum Canada Aviation Museum floor plan Fall 2008 Canada Aviation Museum Exhibit Photos Архівавана 15 кастрычніка 2010. Canada Aviation Museum Photos Архівавана 10 кастрычніка 2007. 51 Canada Aviation Museum Squadron — Royal Canadian Air Cadets Архівавана 15 красавіка 2005.